
    545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 75
                                                              din 27 aprilie 2017
                                                          privind  încetarea unui contract de închiriere

   
Consiliul Local al Municipiului Sighişoara, întrunit în şedinţă ordinară,

Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 9836/10.04.2017, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere cererea înregistrată la Municipiul Sighișoara cu nr. 5404/02.03.2017, formulată de domnul Ursu Cătălin, în calitate de shop manager la Orange Shop Sighișoara – S.C. Orange România S.A., cu referire la încetarea contractului de închiriere nr. 295/2008, așa cum a fost modificat și completat prin actul adițional nr. 1/2013, având ca obiect terenul situat în Municipiul Sighișoara, str. 1 Decembrie 1918, nr. 10, în suprafață de 4 mp., închiriat în vederea amenajării unei căi de acces pentru persoanele cu dizabilități, motivat de faptul că nu mai desfășoară activitate comercială și respectiva cale de acces a fost demolată, iar terenul este liber de construcții;
Având în vedere că, în urma verificărilor efectuate în teren la data de 21.03.2017, s-a constatat faptul că terenul care face obiectul contractului de închiriere nr. 295/2008, așa cum a fost modificat și completat prin actul adițional nr. 1/2013, este liber, calea de acces fiind demolată, iar la adresa din Sighișoara, str. 1 Decembrie 1918, nr. 10, Orange Shop Sighișoara – S.C. Orange România S.A., nu mai desfășoară activitate comercială;

Având în vedere clauzele din contractul de închiriere nr. 295/2008, așa cum a fost modificat și completat prin actul adițional nr. 1/2013, cu privire la încetarea acestuia;
Având în vedere prevederile art. 555 – 556, art. 858 – 865 și art. 1777 – 1823 din Legea nr. 287/2009 privind Codul Civil, republicat, cu modificările și completările ulterioare;

Având în vedere prevederile Legii nr. 213/1998  privind bunurile proprietate publică, cu modificările şi completările ulterioare;

Având în vedere Raportul de specialitate al Direcţiei Administrarea Patrimoniului, înregistrat cu nr. 9835/10.04.2017, prin care se propune încetarea contractului de închiriere menționat, îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul art. 36 (2) lit. „c”, (5) lit. „a” și ”b” şi (9), art. 45 (3), art. 115 (1) lit. ,,b” și a art. 123 (1) din Legea nr. 215/2001, Legea administraţiei publice locale, republicată, cu modificările  şi completările ulterioare,

    H O T Ă R Ă Ş T E:
Art. 1. Se aprobă, cu data adoptării prezentei, încetarea contractului de închiriere nr. 295/2008, așa cum a fost modificat și completat prin actul adițional nr. 1/2013, încheiat cu S.C. Orange România S.A. – Orange Shop Sighișoara, având ca obiect terenul ocupat de cale acces pentru persoanele cu dizabilități, situat în Municipiul Sighișoara, str. 1 Decembrie 1918, nr. 10, în suprafață de 4 mp., motivat de faptul că respectiva cale de acces a fost demolată, iar terenul este liber de construcții, precum și de faptul că la adresa din Sighișoara, str. 1 Decembrie 1918, nr. 10, Orange Shop Sighișoara – S.C. Orange România S.A., nu mai desfășoară activitate comercială.

Art. 2. Prezenta hotărâre se va comunica domnului Ursu Cătălin, în calitate de shop manager la Orange Shop Sighișoara – S.C. Orange România S.A., cu sediul în Municipiul Sighișoara, str. Hermann Oberth, nr. 21. 

Art. 3. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcţia Administrarea Patrimoniului, Direcţia Economică - Biroul Buget, Contabilitate, Salarizare şi Biroul Juridic din cadrul Municipiului Sighişoara.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Matei Ovidiu – Daniel         
                                                                                                Contrasemnează/Avizat pentru legalitate

                   SECRETAR,



                     Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;

  1 ex. Direcţia Administrarea Patrimoniului;
  1 ex. Biroul Buget, Contabilitate, Salarizare - Direcţia Economică;
  1 ex. Biroul Juridic;

  1 ex. domului Ursu Cătălin, în calitate de shop manager la Orange Shop Sighișoara – S.C. Orange România S.A.
10 ex. 

B.A.

